stanford-oval/wikipedia huggingface dataset:
Levy

Levy voi tarkoittaa:
levy: yleensä ohut esine, esimerkiksi rakennusalalla:
HDF-levy, kova puukuitulevy
kipsilastulevy, kipsistä ja puusta valmistettu levy
lastulevy, puulastuista valmistettu levy
MDF-levy, puusta valmistettu puolikova kuitulevy
ohutlevy, ohut metallilevy
levy: tallennusväline, esimerkiksi:
äänilevy, äänen, tavallisimmin musiikin tallennusväline
vinyylilevy, esimerkiksi LP-levy, EP-levy ja single, analogisia tallennusvälineitä
CD-levy, digitaalinen tallennusväline
DVD-levy, digitaalinen elokuvan tallennusmedia
kiintolevy, tietokoneen massamuistina käytetty magneettinen levy
beeta-levy, proteiinin sekundaarirakenne
Levyn piirikunta, piirikunta Floridassa, Yhdysvalloissa
Etunimenä

Levy Mwanawasa (1948–2008), Sambian kolmas presidentti
Levy Rozman (GothamChess, s. 1995), yhdysvaltalainen shakinpelaaja ja tubettaja
Levy Sekgapane (s. 1990), eteläafrikkalainen ooppera- ja konserttilaulaja
Sukunimenä

Alexandre Levy (1864–1892), brasilialainen säveltäjä, kapellimestari ja musiikkikriitikko
Amy Levy (1861–1889), englantilainen kirjailija ja feministi
Andrea Levy (1956–2019), englantilainen kirjailija
Bernard-Henri Lévy (s. 1948), ranskalainen filosofi
Dan Levy (s. 1983), kanadalainen näyttelijä ja elokuvantekijä
Deborah Levy (s. 1959), brittiläinen kirjailija
Elisha Levy (s. 1957), israelilainen jalkapalloilija ja valmentaja
Eugene Levy (s. 1946), kanadalainen näyttelijä
Jacob Levy (1856–1891), Viiltäjä-Jackiksi epäilty englantilainen teurastaja
Jacob Levy Moreno (1889–1974), itävaltalais-yhdysvaltalainen psykiatri, sosiaalipsykologi, kouluttaja, psykodraaman ja sosiometrian kehittäjä
Jane Levy (s. 1989), yhdysvaltalainen näyttelijä
Jari Levy, suomalainen muusikko
John Levy (1912–2012), yhdysvaltalainen jazz-kontrabasisti ja liikemies
Jura Levy (s. 1990), jamaikalainen pikajuoksija
Lazare Lévy (1882–1964), ranskalainen pianisti, pianopedagogi ja säveltäjä
Marc Lévy (s. 1961), ranskalainen kirjailija
Mariana Levy (1965–2005), meksikolainen näyttelijä
Maximilian Levy (s. 1987), saksalainen ratapyöräilijä
Mike Lévy, Gesaffelstein (s. 1987), ranskalainen EDM-tuottaja ja DJ
Pierre Lévy (s. 1956), ranskalainen filosofi, kulttuuriteoreetikko ja mediatutkija
Ronald Levy (s. 1992), jamaikalainen pika-aitajuoksija
Ronny Levy (s. 1966), israelilainen jalkapalloilija ja valmentaja
Shawn Levy (s. 1967), yhdysvaltalainen ohjaaja ja näyttelijä
Timna Nelson-Levy (s. 1994), israelilainen judoka
Yasmin Levy (s. 1975), israelilainen muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Levy”, voi hakea sivunnimihaulla, laajalla sivunnimihaulla tai tekstihaulla.
Levroux

| Levroux |
| --- | --- |
 Porte de Champagne
 vaakuna
 Levroux
 Koordinaatit: 46°58′41″N, 1°36′49″E 
Valtio:  Ranska
Alue:  Centre-Val de Loire
Departementti:  Indre
Arrondissementti:  Châteauroux
Pinta-ala:  
 – Kokonaispinta-ala:  82,3 km²
Väkiluku (2017):  2 947 
 – Väestötiheys:  35 as./km²
Kunnan numero:  36093
 
 Kunnan kotisivut 
Infobox OKVirheellinen NIMI-arvo: 
Levroux on kunta Ranskassa Indren departementissa Centre-Val de Loiren alueella.  Se sijaitsee noin 20 kilometriä Châteauroux’n kaupungista luoteeseen.
Levroux’n kunta muodostettiin 1. tammikuuta 2019, jolloin kaksi kuntaa Levroux ja Saint-Pierre-de-Lamps yhdistyivät. Aiemmin 1. tammikuuta 2016 olivat yhdistyneet kaksi kuntaa Levroux ja Saint-Martin-de-Lamps.
Nähtävyyksiä

Levroux on vanha gallo-roomalainen kaupunki, joka tunnettiin tuolloin nimellä Gabatum. Ranskan kuningas Kaarle VII määräsi kaupungin linnoitettavaksi vuonna 1435. Tuolloin kaupungin muurissa oli kolme porttia, joista enää on jäljellä yksi, Porte de Champagne. Keskustassa on yksi 1400-luvun lopulla rakennettu ristikkotalo Maison de Bois. Sen omisti 1500-luvulla Katariina de’ Medici, joka antoi talon Pyhän Jaakobin reitin pyhiinvaeltajille. Kunnan maamerkki on Pyhän Sylvainin kollegiaalinen kirkko, joka rakennettiin paikalla sijainneen vanhan kirkon raunioille 1200-luvun alussa. Kirkko on omistettu Levroux’n pyhälle Sylvainille, joka on ihotautien suojeluspyhimys. Kaupungissa kävi keskiajalla paljon lepraa sairastavia hakemassa apua pyhimykseltä tautiinsa, mikä johti myös kaupungin nykyiseen nimeen. Kirkon suuret urut ovat yhdet Ranskan vanhimmista, vuodelta 1502. Kaupungin keskiaikaisiin monumentteihin kuuluu vielä kaksi vanhaa pyöreää linnan tornia jo tuhoutuneesta 1400-luvun linnasta. Levroux’ssa syntyneen kuvanveistäjä Ernest Nivetin teos "Lepäävä paimen" on Pyhän Sylvainin kirkon viereisessä puistossa. Alueella on ollut lampaan kasvatusta, ja kaupunki onkin tunnettu nahkateollisuudesta ja pergamentien valmistuksesta.
Maison de Bois
Pyhän Sylvainin kollegiaalinen kirkko
Kirkon urut
Linnan vanhat tornit
Lepäävä paimen
Aiheesta muualla

Kuvia tai muita tiedostoja aiheesta Levroux Wikimedia Commonsissa
Kupletti- ja iskelmälaulajien kuninkuuskilpailut

Kupletti- ja iskelmälaulajien kuninkuuskilpailut olivat 1950-luvulla järjestetyt laulukilpailut. Ensimmäiset kilpailut järjestettiin vuonna 1950 Helsingin työväentalossa.
Voittajia > Iskelmäkuninkaat

1950 Erkki Junkkarinen
1952 Martti Suuntala
Voittajia > Kuplettikuninkaat

1950 Yrjö Syllberg
1952 Erkki Ranto
Libor Hájek

| Libor Hájek |
| --- | --- |

Henkilötiedot
Syntynyt: 4. helmikuuta 1998 (ikä 26) Smrček, Tšekki
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  89 kg
Seura
Seura:  HC Dynamo Pardubice
Sarja:  Extraliga
Pelinumero:  42
Pelaajaura
Pääsarjaura:  2014–
Aik. seurat:  HC Kometa Brno (Extraliga) New York Rangers (NHL) Hartford Wolf Pack (AHL) Wilkes-Barre/Scranton Penguins (AHL)
NHL-varaus:  37. varaus, 2016 Tampa Bay Lightning
Libor Hájek (s. 4. helmikuuta 1998 Smrček) on tšekkiläinen jääkiekkoilija, pelipaikaltaan puolustaja. Hän edustaa Extraliga-seura HC Dynamo Pardubicen joukkuetta.
Hájek teki pääsarjadebyyttinsä kaudella 2014–2015 kasvattajaseurassaan vain 16-vuotiaana.
Syyskuussa 2021 Hajek teki Rangersin kanssa yksivuotisen jatkosopimuksen.
Huovi

Huovi tarkoitti Ruotsin vallan aikana sotilasta tai ratsumiestä, varsinkin haarniskoitua ratsumiestä. Sana on vääntymä vanhasta ruotsin kielen sanasta hofman, hovimies.  Myös ylimyksen henkivartijoita kutsuttiin huoveiksi. Vaikka monet huovit olivat suomalaisia, näiden ja suomalaisen maatalousväestön välit olivat usein huonot.
Huovit majailivat talonpoikien järjestämissä linnaleireissä, joissa talonpojat kuninkaan määräyksen mukaan ruokkivat huoveja. Talonpojille tämä oli suuri rasitus suurien verojen lisäksi ja talonpoikaistaloissa nähtiin usein nälkää.
Libor Ustrnul

| Libor Ustrnul> Henkilötiedot |
| --- | --- |
Syntynyt: 20. helmikuuta 1982 (ikä 42) Olomouc
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  197 cm
Pelaajaura
Pääsarjaura:  2001–2010
Seurat:  Thunder Bay Flyers (USHL) Plymouth Whalers (OHL) Chicago Wolves (AHL) Gwinnett Gladiators (ECHL) HC Energie Karlovy Vary (Extraliga) HIFK (SM-Liiga) Rapid City Rush (CHL)
NHL-varaus:  42. varaus, 2000 Atlanta Thrashers
Libor Ustrnul (s. 20. helmikuuta 1982 Olomouc) on uransa päättänyt isokokoinen tšekkiläinen jääkiekkopuolustaja. Ustrnul on 197 cm pitkä ja painoi aktiivivuosinaan 120 kg. Hän pelasi suurimman osan urastaan Yhdysvalloissa lähdettyään USHL-liigaan jo 16-vuotiaana. Atlanta Trashers varasi hänet toisella kierroksella vuoanna 2000.
Syksyllä 1999 Ustrnul aloitti OHL-liigassa Plymouth Whalersin joukkueessa ja pelasi vuoden 2001 alle 20-vuotiaiden MM-turnauksessa Tšekin joukkueessa. Kaikkiaan hän pelasi kolme kautta Plymouthissa ja pääsi sen jälkeen debytoimaan AHLssa yhden perin verran. Hän edusti Tšekkiä myös vuoden 2002 U20 MM-turnauksessa.
Pelattuaan noin kaksi ja puoli kautta AHL-liigaa hänet lähetettiin ECHL-liigaan Gwinnett Gladiatorsin riveihin, jossa pelasi runkosarjan 17 viimeistä ottelua ja 2 playoff-ottelua. Kauden jälkeen hän palasi Eurooppaan HC Energie Karlovy Varyn joukkueeseen. Siirtorajalla keväällä 2008 hän siirtyi Suomeen HIFKn joukkueeseen, jossa pelasi kahdeksan ottelua. HIFK:ssa hän merkkautti vain kaksi syöttöpistettä ja 31 jäähyminuuttia. Tähän sisältyy tappelusta Sami Heleniuksen kanssa saatu 25 minuutin rangaistus.
Seuraavan kauden Ustrnul oli pelaamatta mutta palasi vielä kaudelle 2009-2010 CHLaan Rapid City Rushin joukkueeseen päättämään uransa.
Imolan 4 tunnin ajo

Imolan Rata
Imolan 4 tunnin ajo (4 Hours of Imola) on moottoriurheilun kestävyyskilpailu, joka ajetaan Autodromo Enzo e Dino Ferrarin moottoriradalla Italiassa. Ensimmäinen kestävyyskilpailu siellä ajettiin vuonna 1954. Vuodesta 2013 alkaen kilpailu on kuulunut European Le Mans Series -sarjaan.
Kutsumus (romaani)

| Kutsumus |
| --- | --- |

Kirjailija:  Kreetta Onkeli
Kustantaja:  Sammakko
Sivumäärä:  240
ISBN:  9789524831352 
Löydä lisää kirjojaKirjallisuuden teemasivulta
Kutsumus on Kreetta Onkelin (s. 1970, Jyväskylä) kirjoittama romaani. Kutsumus on Onkelin viides romaani ja sen julkaisi Kustannusosakeyhtiö Sammakko vuonna 2010. Teos kertoo kirjailijuudesta, kirjoittamisesta ja kustannusmaailmasta. Kutsumuksessa on kaksi päähenkilöä, Sanelma Salminen ja Gunnevi Björkenheim. Kirjan tyylinä on satiiri.
Aiheesta muualla

Epäreilua kirjailijaelämää (Arkistoitu – Internet Archive)
Tuskaton tuokio pieni[vanhentunut linkki]
Onkelin karu kuva kirjailijan elämästä
Eipä ole hääviä kirjailijoillakaan (Arkistoitu – Internet Archive)
Vain epärealisti ryhtyy kirjailijaksi (Arkistoitu – Internet Archive)
Kuplalajittelu

Kuplalajittelu väreillä
Kuplalajittelun havainnollistava esitys.
Kuplalajittelu (engl. bubble sort) on erittäin hidas (O(n2)) lajittelualgoritmi, jolla ei ole etuja nopeampiin algoritmeihin edes muistinkäytön suhteen. Se toimii seuraavasti:
Käydään jono läpi vertaillen kutakin jonon peräkkäistä kahta alkiota toisiinsa. Jos ne ovat väärässä järjestyksessä, vaihdetaan ne keskenään.
Mikäli vaihtoja tehtiin, toistetaan ensimmäinen vaihe.
Kuplalajittelu on hyvin alkeellinen ja siksi mainitaan useissa yhteyksissä sekä käytetään opetuksessa. Toisena etuna mainitaan, että se johtaa keskusteluun ongelmakohdista.
Esimerkkejä

Esimerkki Python-kielellä:
def bubblesort(a):
    """bubblesort(a) -> list
    Järjestää taulukon a järjestykseen pienimmästä suurimpaan.
    """
    # Tähän muuttujaan tallennetaan tieto siitä, onko vaihtoja tehty
    changes = True
    # Toistetaan niin kauan, kuin vaihtoja tulee
    while changes:
        changes = False
        # Iteroidaan järjestettävän taulukon yli
        for i in xrange(1, len(a)):
            # Tarkistetaan alkioiden järjestys
            if a[i] < a[i - 1]:
                # Alkiot ovat väärin päin, joten vaihdetaan ne keskenään
                a[i], a[i - 1] = a[i - 1], a[i]
                # Vaihto on tapahtunut, joten iterointi on toistettava
                changes = True
    # Se, että olemme päässeet tähän kohtaan koodia, tarkoittaa että
    # taulukko on järjestyksessä; palautetaan se siis kutsujalle
    return a
Esimerkki C-kielellä:
void bubblesort(void *tab, int ts, int vs, int (*cmp)(void *a, void *b))
{
    int i;
    int j;
    char *ctab;

    if (tab != NULL && ts > 1 && vs > 0)
    {
        i = 1;
        ctab = (char *)tab;
        while (i > 0)
        {
            i = 0;
            j = 0;
            while (++j < ts)
            {
                if ((*cmp)(ctab + vs * (j - 1), ctab + vs * j) > 0)
                {
                    swap(ctab + vs * (j - 1), ctab + vs * j, vs);
                    i = 1;
                }
            }
        }
    }
}

void swap(void *a, void *b, int vs)
{
    char c;
    int i;

    if (a != b)
    {
        i = -1;
        while (++i < vs)
        {
            c = *((char *)a + i);
            *((char *)a + i) = *((char *)b + i);
            *((char *)b + i) = c;
        }
    }
}
Aiheesta muualla

Wikimedia Commonsissa on kuvia tai muita tiedostoja aiheesta .
NIST:in kuvaus kuplalajittelusta
Kuplalajittelu Pascalilla
INEZ

| Inez |
| --- | --- |

Lähetykset alkoivat:  9. toukokuuta 2019
Lähetykset loppuivat:  31. maaliskuuta 2023
Omistaja:  SomeTV Oy
Maa:   Suomi
Kotisivu:  www.inez.fi
Saatavuus
Antenniverkko
Antero:  kanava 19 (Hybridi Beta)
Kaapeliverkko
DNA:  kanava 19 (HD)
Elisa:  kanava 19 (HD)
Telia:  kanava 19 (HD)
Infobox OKNimi-testi OK: 
Inez oli suomalainen televisiokanava, joka aloitti toimintansa 9. toukokuuta 2019. 15–34-vuotiaille nuorille aikuisille suunnattu kanava hyödynsi sisältöjensä monikanavaisessa jakamisessa television lisäksi sosiaalisen median kanavia ja omaa applikaatiotaan.
Kanava tuotti päivittäistä Famestream-makasiiniohjelmaa, joka käsitteli nuorisomusiikin, pelien, tubetuksen ja sosiaalisen median ajankohtaisia ilmiöitä ja uutisia. Muita ohjelmia olivat Pikkulinnut lauloi, Tyttöjen etkoiluohjelma sekä livechat-ohjelma Free Flow. Kanava lupasi ohjelmistoonsa myös asiaohjelmia ja yhteiskunnallisia aiheita. Tv-tuotantoyhtiöiden sijasta Inez teki ohjelmayhteistyötä freelance-tubettajien kanssa. Famestream-ohjelmaa juonsi aluksi mm. Niko Saarinen, josta tuli näkyvä hahmo kanavalla, mutta hän kertoi sittemmin pyrkivänsä siirtymään taustavaikuttajaksi.
Inez-kanavan omisti SomeTV Oy. Sen perustajia ovat MTV:n entinen toimitusjohtaja Heikki Rotko, Heidi Tammiruusu, Samuel Rossi ja kanavajohtajana toimiva Miika Suvanto sekä Pasi Raassina, joka oli alkuvaiheen toimitusjohtaja kunnes siirtyi syksyllä 2019 digitaalisen mainonnan ja markkinoinnin etujärjestön IAB Finlandin toiminnanjohtajaksi. Markkinoinnillisena neuvonantajana toimi alkuun Hasan & Partners -mainostoimiston silloinen luova johtaja Eka Ruola, joka aloitti kanavalla jouluna 2019 markkinointiaiheisen keskustelusarjan Educated Guest. Yritykseen sijoittaneita ovat Small Giant Gamesin toimitusjohtaja Timo Soininen sekä Ari Lahti, Ari Tolppanen, Heikki Vienola, Markku Kaloniemi ja Ilkka Perheentupa.
Syksyllä 2020 yrityksen toimitusjohtajana aloitti Stina Varsikko. Keväällä 2021 toimitusjohtajaksi siirtyi Jarkko Jokinen.
Inez-kanava lopetti toimintansa 31.3.2023. Kanava DEED muutti Inez-kanavan kanava-paikalle 1.4.2023.
Aiheesta muualla

Inez-kanavan verkkosivusto
Inez Median verkkosivusto (Arkistoitu – Internet Archive)
Levomilnasipraani

| --- | --- |

Levomilnasipraani
Systemaattinen (IUPAC) nimi
(1S,2R)-2-(aminometyyli)-N,N-dietyyli-1-fenyylisyklopropaani-1-karboksamidi
Tunnisteet
CAS-numero: 96847-54-0
ATC-koodi: N06AX28
PubChem CID: 6917779
DrugBank: DB08918
Kemialliset tiedot
Kaava: C17H27NO2 
Moolimassa: 246.35 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 92 %
Metabolia: maksa
Puoliintumisaika: 12 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:  ei myynnissä Suomessa
Antotapa: suun kautta
Levomilnasipraani on serotoniinin ja noradrenaliinin takaisinoton estäjien (SNRI) ryhmään kuuluva masennuslääke. Sen ovat kehittäneet amerikkalainen lääkeyhtiö Forest Laboratories ja ranskalainen lääkeyhtiö Laboratoires Pierre Fabre. Lääkeaineena se on hyvin läheistä sukua toisen levomilnasipraanin kehittäjän, Laboratoires Pierre Fabren aikoinaan markkinoille tuomalle milnasipraanille. Levomilnasipraania ei myydä Suomessa, sen sijaan se on myynnissä Yhdysvalloissa ja Kanadassa masennukseen hoitoon määrättynä tuotenimellä Fetzima. Myöhemmin irlantilaisen Allerganin ostettua Forest Laboratoriesin lääkkeen myyntioikeus on jäänyt Allerganille. Myyntiluvan levomilmasipraanille myönsi Yhdysvaltain elintarvike- ja lääkevirasto FDA vuonna 2013 masennuksen hoitoon.
Euroopassa levomilnasipraanin toimivuutta tutkittiin akuutin iskeemisen halvauksen saaneiden kuntouttamisessa. Euroopan lääkevirasto kuitenkin epäsi myyntiluvan tähän tarkoitukseen vuonna 2015.
Käyttö ja vaikutukset

Sekä levomilnasipraanin että milnasipraanin takaisinoton esto serotoniinille sekä noradrenaliinille on paljon tasaisempi kuin muissa SNRI-lääkkeissä. Tasaisempi välittäjäaineiden takaisinoton esto saattaa tutkimusten mukaan tehostaa lääkettä, mutta tämä ei ole varmaa. Toisaalta se voi aiheuttaa ylimääräisiä haittavaikutuksia muihin SNRI-lääkkeisiin verrattuna. Seitsemässä satunnaistetussa kaksoissokkolääketutkimuksessa keskimäärin levomilnasipraani todettiin lumelääkettä tehokkaammaksi masennuksen hoidossa lyhyellä aikavälillä. Tutkimukset eivät kuitenkaan antaneet näyttöä pitkäaikaisen käytön tehokkuudesta. Näiden tutkimusten mukaan levomilnasipraanin käytön keskeyttämisten määrä haittavaikutuksista johtuen oli melko matala.
Libor Kozák

Libor Kozák vuonna 2019.
Libor Kozák (s. 30. toukokuuta 1989) on tšekkiläinen jalkapalloilija, pelipaikaltaan hyökkääjä. Kozák edusti neljä vuotta Englannin Valioliigassa pelannutta Aston Villaa, jonne hän siirtyi vuonna 2013 italialaisesta SS Laziosta. Oikeajalkainen Kozák voitti Lazion riveissä Eurooppa-liigan maalikuninkuuden kaudella 2012-2013. Aston Villassa hän pelaa numerolla 27. Tšekin jalkapallomaajoukkueessa Kozák on pelannut kahdeksan maaottelua ja viimeistellyt kaksi maalia. Lazion riveissä hän voitti myös Coppa Italian kausina 2008-09 ja 2012-13.
Käännös suomeksi
Laavus

| Laavus |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°09′11″N, 27°06′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Isoon Koijärveen 
Järvinumero:  14.938.1.003
Mittaustietoja
Pinnankorkeus:  109,9 m  
Pituus:  2,8 km  
Leveys:  770 m  
Rantaviiva:  7,799 km  
Pinta-ala:  1,31967 km²   
Saaria:  3 
 fiLaavus 
Laavus  on Etelä-Savossa Mikkelissä  Pölkyn lähellä sijaitseva järvi.
Maantietoa

Järvi on 2,8 kilometriä pitkä, 770 metriä leveä, ja sen pinta-ala on 132 hehtaaria eli 1,3 neliökilometriä. Järvellä on kartan mukaan kolme saarta. Järvi on luodattu ja siitä on julkaistu syvyyskartat. Sen rantaviivan pituus on 7,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Itäjoen valuma-alueeseen (14.938) se kuuluu. Järven vedenpinnan korkeus on 109,9 metriä mpy.
Hercules Graphics Card

Hercules Graphics Card (myös HGC tai pelkkä Hercules) on Hercules Computer Technologyn vuonna 1982 julkaisema näytönohjain PC-arkkitehtuurille. Hercules oli yksivärinen viher-, ambra- tai (harvemmin) mustavalko-fosforinäyttöön tarkoitettu näytönohjain. Standardi tuki yhtä tekstitilaa sekä yhtä grafiikkatilaa. Hercules täytti markkinoilla olleen aukon, kun edellisenä vuonna julkaistut IBM:n MDA ja CGA -näytönohjaimet eivät mahdollistaneet korkean resoluution tekstiä ja grafiikkaa samalta kortilta, eivätkä korkean resoluution tekstitilaa vaihdettavilla merkeillä.
Tekniset ominaisuudet

Vaikka Herculeksen teoreettinen maksimiresoluutio oli 720×350 pikseliä, oli todellinen näyttötila 720×348 pikseliä johtuen standardista, joka edellytti, että ruudun korkeus on jaollinen neljällä.
Tekniset ominaisuudet > Merkistö

Herculeksen tekstitila pystyi esittämään 80 saraketta × 25 riviä tekstitilassa, ja oli näin alaspäin yhteensopiva IBM:n vuotta aikaisemmin julkaisemalle MDA-standardille. Niin ikään kirjainkoko oli identtinen MDA-standardin kanssa, yksi merkki vei tilaa 9×14 pikseliä todellisen merkkikoon ollessa 7×11 pikseliä, jolloin teoreettinen maksimiresoluutio oli 720×350 pikseliä.
Tekniset ominaisuudet > Grafiikkatila

Hercules sisälsi kaksi grafiikkasivua. Ensimmäinen sijaitsi muistiosoitteessa B0000h ja toinen muistiosoitteessa B8000h. Koska jälkimmäisen muistiosoitteen sai kytkettyä pois käytöstä (ja käyttöön) ohjelmallisesti, pystyi Herculesta käyttämään rinnakkain myöhäisempien värikorttien (kuten CGA ja VGA) kanssa. Se, että Herculeksen muistiosoitteet eivät aiheuttaneet laitteistoristiriitoja, edesauttoi rinnakkaisnäytönohjainten käyttöä.
Hercules-näytönohjaimen muut versiot

Hercules Color Card: ensimmäinen Hercules-näytönohjain, jossa oli tuki kortin käytölle yhdessä CGA-kortin kanssa
Hercules Graphics Card Plus: kesäkuussa 1986 julkaistu näytönohjain, joka tuki käyttäjän fonttivalintaa
Hercules Graphics Card Pro: joulukuussa 1986 julkaistu näytönohjain; joka tuki 3D-grafikkaa
Hercules InColor Card: huhtikuussa julkaistu näytönohjain, joka muistutti hyvin paljon EGA-näyttöstandardia; 16 yhtäaikaista väriä 64 värin paletista, 80×25 merkin tekstitila ja 720×348 pikselin grafiikkatila
Hercules PowerPro: tammikuussa 1998 julkaistu näytönohjain joka tuki 16 miljoonaa väriä sen kellotaajuus oli 990mhz ja videoramia oli 128mt.
Indian Remote Sensing

Indian Remote Sensing eli IRS-satelliitti on sarja Intian avaruusjärjestön kehittämiä kaukokartoitussatelliitteja.
IRS-satelliitit lentävät LEO-radoilla ja ne laukaistaan yleensä PSLV-kantoraketeilla  Sriharikotan avaruuskeskuksesta.
Vuodesta 1999 alkaen satelliiteille on numeron lisäksi annettu erisnimi. IRS-ohjelmaan kuuluu myös muunnimisiä satelliitteja.
IRS-satelliitit

| Satelliitti | Laukaisupäivä | Kantoraketti | Huomautuksia |
| --- | --- | --- | --- |
| IRS 1A | 17. maaliskuuta 1988 | Vostok-2M |  |
| IRS 1B | 29. elokuuta 1991 | Vostok-2M |  |
| IRS 1E (IRS P1) | 20. syyskuuta 1993 | PSLV | epäonnistui? |
| IRS P2 | 15. lokakuuta 1994 | PSLV |  |
| IRS 1C | 28. joulukuuta 1995 | Molnija-M |  |
| IRS P3 | 21. maaliskuuta 1996 | PSLV |  |
| IRS 1D | 29. syyskuuta 1997 | PSLV |  |
| IRS P4 eli Oceansat 1 | 26. toukokuuta 1999 | PSLV |  |
| IRS P6 (Resourcesat 1) | 17. lokakuuta 2003 | PSLV |  |
| IRS P5 (Cartosat 1) | 5. toukokuuta 2005 | PSLV |  |
| IRS Cartosat 2 | 10. tammikuuta 2007 | PSLV |  |
| Oceansat 2 | 23. syyskuuta 2009 | PSLV |  |
| Cartosat-2B | 12. heinäkuuta 2010 | PSLV |  |
| Resourcesat-2 | 20. huhtikuuta 2011 | PSLV |  |
| Megha-Tropiques | 12. lokakuuta 2011 | PSLV |  |
| RISAT-1 | 26. huhtikuuta 2012 | PSLV |  |
| SARAL | 25. helmikuuta 2013 | PSLV |  |
| Cartosat-2C | 22. kesäkuuta 2016 | PSLV |  |
| RESOURCESAT-2A | 7. joulukuuta 2016 | PSLV |  |
| ScatSat-1 | 26. syyskuuta 2016 | PSLV |  |
| Cartosat-2D | 15. helmikuuta 2017 | PSLV |  |
| Cartosat-2E | 23. kesäkuuta 2017 | PSLV |  |
| Cartosat-2F | 12. tammikuuta 2018 | PSLV |  |
| RISAT-2B | 22. toukokuuta 2019 | PSLV |  |
| Cartosat-3 | 27. marraskuuta 2019 | PSLV |  |
| RISAT-2BR1 | 11. joulukuuta 2019 | PSLV |  |
Käännös suomeksi
INF-sopimus

Yhdysvaltain presidentti Ronald Reagan ja Neuvostoliiton päämies Mihail Gorbatšov allekirjoittivat INF-sopimuksen 1987.
INF-sopimus (engl. The Treaty Between the United States of America and the Union of Soviet Socialist Republics on the Elimination of Their Intermediate-Range and Shorter-Range Missiles, Intermediate-Range Nuclear Forces Treaty, keskimatkan ydinasevoimasopimus) on sopimus, joka hävitti keskimatkan ns. euro-ohjukset Euroopasta 1987–1991. Sopimus solmittiin 8. joulukuuta 1987 ja se tuli voimaan kesäkuussa 1988. Allekirjoittajina olivat Yhdysvaltain ja Neuvostoliiton johtajat Ronald Reagan ja Mihail Gorbatšov. Sopimus koski 500–5 500 km kantavia keskimatkan ja keskipitkän matkan ohjuksia.
Neuvostoliiton SS-20-ohjukset romutettiin vuonna 1991. Sopimukseen pääsy oli mahdollista Neuvostoliiton uudistuspolitiikan takia. Euroopassa on edelleen lyhyen kantaman taktisia ydinohjuksia, eikä mannertenvälisten ohjusten uhka ole vieläkään täysin väistynyt Euroopan yltä. Venäjällä sopimusta on myöhemmin arvosteltu virheeksi Yhdysvaltain suunnitellessa ohjuspuolustuksensa ulottamista uudelleen Eurooppaan.
Helmikuussa 2007 Venäjän presidentti Vladimir Putin uhkasi Venäjän irtautuvan INF-sopimuksesta, ellei sitä laajenneta koskemaan myös muita maita, esimerkiksi Kiinaa. Vuonna 2018 Yhdysvaltain presidentti, Donald Trump kertoi haluavansa purkaa sopimuksen koska hänen mukaansa Venäjä ei ole noudattanut sopimusta.
Helmikuussa 2019 Yhdysvallat ilmoitti vetäytyvänsä sopimuksesta. Seuraavana päivänä Venäjä ilmoitti myös vetäytyvänsä.
Asejärjestelmiä, jotka sopimus poisti Euroopasta

Yhdysvallat
Pershing Ib
Pershing II
BGM-109 Tomahawk (vain maasta laukaistavat)
Neuvostoliitto/Venäjä
SS-4 Sandal
SS-5 Skean
SS-12 Scaleboard
SS-23 Spider
SS-20 Saber
SSC-X-4